MNB azonosító: **R20**

**MÓDSZERTANI SEGÉDLET**

**Éven túli lejáratú tartozások esedékességi bontása**

**– nem pénzügyi vállalatok, biztosítók és nyugdíjpénztárak, háztartásokat segítő nonprofit intézmények, egyéb pénzügyi közvetítők, pénzügyi kiegészítő tevékenységet végzők, zártkörű pénzügyi közvetítők, valamint a központi kormányzatba sorolt gazdasági társaságok és nonprofit szervezetek**

# I. Általános tudnivalók

**1. Az adatszolgáltatásban szerepeltetendő ügyletek**

Az adatszolgáltatásban a negyedév végén az R06, R08, R15 és R17 adatszolgáltatásokBEFT\_AFK, illetve BEFT\_DE táblájában jelentett nem rezidensekkel szemben fennálló éven túli lejáratú tartozások esedékességi bontását kell megadni.

A tartozásokat az eredeti – tehát nem a még hátralévő – lejáratuk szerint, a BEFT\_AFK, illetve BEFT\_DE táblában jelentett lejáratokkal egyezően kell besorolni.

## Lejárati bontás

## A lejáratot a futamidő végéig havi bontásban kell megadni EEEEHH formátumban.

##

## Egyezőség az esedékességi bontás alapjául szolgáló táblákkal

1. Az adatszolgáltatás LEJ2 táblájában az „a”-„e” oszlopok alapján beazonosított hitelre vonatkozóan a hitelenként részletezett esedékességi adatok összesített állományának meg kell egyeznie az adott hitelre vonatkozóan a BEFT1\_AFK, illetve BEFT1\_DE táblákban ugyanazon azonosító adatokkal ellátott hitelek negyedév végi záró állományával.
2. Az adatszolgáltatás LEJ3 táblájában az „a”-„b” oszlopok alapján beazonosított instrumentumra vonatkozóan a feltüntetett adatok esetében az instrumentum és devizanemenként összesített állományoknak meg kell egyezniük - a devizanemenkénti bontást figyelembe véve - az adott instrumentumra vonatkozóan a BEFT\_AFK, illetve BEFT\_DE táblákban ugyanazon instrumentum kóddal feltüntetett negyedév végi záró állományokkal.

# II. A táblák kitöltésével kapcsolatos részletes tudnivalók, az adatok összeállításának módja

### LEJ2 tábla: Éven túli lejáratú konzorciális és államilag garantált hitelek, valamint a többségi állami tulajdonú adatszolgáltatók egyéb hitel tartozásainak esedékesség szerinti bontása

## Ebben a táblában kell jelenteni az R06, R08, R15 és R17 adatszolgáltatások BEFT1\_AFK, illetve BEFT1\_DE táblájában részletezett konzorciális, államilag garantált hitelek valamint a többségi állami tulajdonú adatszolgáltatók éven túli lejáratú egyéb hiteltartozások negyedév végi állományainak esedékességi bontását.

A részletezendő hitelekre vonatkozóan – a BEFT1\_AFK és BEFT1\_DE jelentési módszerével azonosan – hitelenként kell elvégezni az esedékességi bontást.

”a”-„e” oszlop: Ezek az oszlopok a hitelek azonosítására szolgálnak, amelyekben feltüntetett adatoknak meg kell egyezniük a BEFT1\_AFK, illetve a BEFT1\_DE tábla „a”, „i”, „h”„ „g” és „e” oszlopaiban megadott adatokkal. A táblában egy adott hitelre vonatkozóan annyiszor kell kitölteni az „a”-„e” oszlopokhoz tartozó sorokban az azonosító adatokat, ahány lejárati esedékes időpont és állomány miatt az „f”, illetve „g” oszlopok kitöltésében érintett az adatszolgáltató.

„f” oszlop: Esedékesség (lejárat) időpontja. A lejárati időpontokat havi bontásban kell megadni EEEEHH formátumban. A tábla ismétlősor jellegű, azaz annyiszor kell újra felvenni a táblában, ahány hónapra vonatkozó esedékes állományi adattal rendelkezik az adatszolgáltató. Az „f” oszlopban csak azokat a hónapokat kell rögzíteni, amikor az adatszolgáltató esedékes állománnyal rendelkezik.

„g” oszlop: itt kell rögzíteni az „f” oszlopban megadott hónapban esedékes állományokat.

### LEJ3 tábla: Éven túli lejáratú egyéb kölcsönök, pénzügyi lízingek, kereskedelmi hitelek, repó ügyletek után fennálló, továbbá az egyéb tartozások esedékesség szerinti bontása

Ebben a táblában kell jelenteni az R06, R08, R15 és R17 adatszolgáltatások BEFT\_AFK, illetve BEFT\_DE tábláiban részletezett éven túli lejáratú felvett tartozások negyedév végi állományainak lejárati esedékességi bontását.

A részletezendő éven túli tartozásokra vonatkozóan – a BEFT\_AFK és BEFT\_DE jelentési módszerével azonosan – instrumentumonként és devizanem összesítésben kell elvégezni az esedékességi bontást.

„a”-„b” oszlop: Ezek az oszlopok az instrumentum és devizanem azonosítására szolgálnak, amelyekben feltüntetett adatoknak meg kell egyezniük:

* a BEFT1\_AFK és BEFT1\_DE tábla „a” és ”e” oszlopaiban (repó, pénzügyi lízing, kereskedelmi hitel és nem többségi állami tulajdonú adatszolgáltatók egyéb hosszú hiteleire) megadott adatokkal.
* a BEFT4\_AFK és BEFT4\_DE tábla „a” és „d” oszlopaiban (egyéb hosszú tartozásokra) megadott adatokkal.

A táblában egy adott instrumentum és devizanemre vonatkozóan annyiszor kell kitölteni az „a”-„b” oszlopokhoz tartozó sorokban az azonosító adatokat, ahány lejárati esedékes időpont és állomány miatt a „c”, illetve „d” oszlopok kitöltésében érintett az adatszolgáltató.

„c” oszlop: Esedékesség (lejárat) időpontja. A lejárati időpontokat havi bontásban kell megadni EEEEHH formátumban. A tábla ismétlősor jellegű, azaz annyiszor kell újra felvenni a táblában, ahány hónapra vonatkozó esedékes állományi adattal rendelkezik az adatszolgáltató. A „c” oszlopban csak azokat a hónapokat kell rögzíteni, amikor az adatszolgáltató esedékes állománnyal rendelkezik.

„d” oszlop: itt kell rögzíteni a „c” oszlopban megadott hónapban esedékes állományokat.